46 गेंदों पर पूरा किया शतक; अपनी पारी में जड़े 13 छक्के
MPL 2023: Puneri Bappa vs Eagle Nashik Titans, Match; Arshin's Record-Breaking Century, Scores Hundred off Just 46 Balls नासिक टाइटंस (ENT) और पुणेरी बप्पा (PB) के बीच खेला गया। इस मैच में ENT के ऑलराउंडर अर्शिन कुलकर्णी ने 46 गेंदों में अपना शतक पूरा किया, जो MPL इतिहास का सबसे तेज शतक है।
महाराष्ट्र प्रीमियर लीग 2023 (MPL) का 7वां मुकाबला ईगल नासिक टाइटंस (ENT) और पुणेरी बप्पा (PB) के बीच खेला गया। इस मैच में ईगल नासिक टाइटंस के ऑलराउंडर अर्शिन कुलकर्णी ने 46 गेंदों में अपना शतक पूरा किया, जो MPL इतिहास का सबसे तेज शतक है।
अर्शिन ने 54 गेंदों में 117 रन बनाए
पुणेरी बप्पा ने टॉस जीतकर पहले गेंदबाजी का फैसला किया। अर्शिन के शतक के दम पर पहले बल्लेबाजी करते हुए ईगल नासिक टाइटंस ने 20 ओवर में 9 विकेट पर 203 रन बनाए। ओपनिंग करने उतरे अर्शिन ने 216.7 के स्ट्राइक रेट से 54 गेंदों में 117 रन बनाए।
इस दौरान उन्होंने 3 चौके और 13 छक्के लगाए। इस तरह उन्होंने सिर्फ छक्कों (13 गेंदों में) से ही 78 रन बना डाले। इस धमाकेदार पारी के दौरान उन्होंने अपना शतक केवल 46 गेंदों पर पूरा किया। इस तरह वो महाराष्ट्र प्रीमियर लीग में सबसे तेज शतक लगाने वाले खिलाड़ी बन गए। अर्शिन ने गेंदबाजी करते हुए चार ओवरों में 21 रन देकर चार विकेट भी झटके।
ईगल नासिक टाइटंस ने पुणेरी बप्पा को 1 रन से हराया
ईगल नासिक टाइटंस से मिले 204 रन के लक्ष्य का पीछा करने उतरी पुणेरी बप्पा ने 204 रन के लक्ष्य को पाने की कोशिश की लेकिन वो एक रन दूर रह गए। पुणेरी बप्पा की ओर से उसके कप्तान ऋतुराज गायकवाड़ ने सबसे ज्यादा रन बनाया। उन्होंने 23 गेंदों में 50 रन की पारी खेली।
MPL का पहला शतक अंकित बावने ने लगाया
MPL का यह दूसरा शतक है। MPL का पहला शतक 17 जून को कोल्हापुर तस्कर्स के अंकित बावने ने लगाया था। उन्होंने रत्नागिरी जेट्स 60 गेंदों में 105 रन की पारी खेली थी। इस दौरान उन्होंने 59 गेंदों में अपना शतक पूरा किया था।